Da soñj Xu Zi avat ez eo arabat kemmañ an anvioù a zo, zoken pa ne glotont ket resis gant o dave : ur fazi e vije kemmañ anvioù a zo bet degemeret gant an holl, peogwir ne ouije mui den a betra e komzjed ez resis. Hogen ret eo diforchañ etre ar ger, a zo divizet, hag ar pezh a anver, a zo ur gwirvoud ergorek – ha pa vije anvet water, الماء, agua pe 水 e chom dour ar pezh eo dre natur. Setu perak e talch Xun Zi da unan eus penaennoù ar Gonfusianegezh : ret eo dan anv bezañ feal dar wirionez ; emañ ar gwir gant Meng Zi pa ra an diforch etre kastizañ un torfedour ha lazhañ ur roue mar neo ket ar roue dellezek da ren.